Aksel Waldemars minnepris ble opprettet av Haakon Mehrens fond til minne om billedkunstneren Aksel Waldemar Johannessen. Den ble utdelt samtidig med Heddaprisen fra 1998 til og med 2015. Hvert år ble det delt ut to minnemedaljer; den ene til en billedkunstner, og den andre til en person som hadde gjort en særlig innsats for nynorsk som scenespråk. Tildelingen skjedde ikke på bakgrunn av nominasjoner.